Umučenie Krista

Umučenie Krista je americká dráma z roku 2004. Film bol režírovaný Melom Gibsonom a v hlavnej úlohe hral Ježiša Jim Caviezel. Zobrazuje utrpenie Ježiša do značnej miery v súlade s evanjeliami v Novom zákone od všetkých štyroch evanjelistov Matúša, Marka, Lukáša a Jána. Taktiež vychádza z náboženských zobrazení zo sviatku Veľkého piatku počas Veľkej noci a námety čerpal z knihy od augustiniánskej mníšky Anny Kataríny Emmerichovej.

 Dej filmu 
Film sa týka predovšetkým posledných 12 hodín Ježišovho života, počnúc modlením sa v Getsmenaskej záhrade a nespavosť Panny Márie, cez Kristovo utrpenie až po jeho Ukrižovanie a smrť a končí sa zmŕtvychvstaním Krista. Vo filme je tiež zobrazené aj Ježišovo detstvo a ako už bol starší muž s jeho matkou Pannou Máriou, kázanie na hore, učenie dvanástich apoštolov, stretnutie hriešnice Márie Magdalény a Posledná večera. Dialógy sú v rekonštruovanej aramejčine, čiže v jazyku v akom rozprával Kristus a v latinčine, pričom pri filme sú iba titulky príslušného jazyka krajiny.

 Natáčanie 
Film bol natočený vo filmovom štúdium Cinecittà v Ríme. Mel Gibson často diskutoval s niekoľkými teológmi a kňazmi. Počas natáčania bolo prítomných niekoľko kňazov, ktorí vysluhovali sviatosti. Počas natáčania zasiahol asistenta režiséra Jana Micheliniho dvakrát blesk, o niekoľko minút neskôr zasiahol aj Jima Caviezela.

 Odozva 
Film sa stal komerčným hitom a zarobil viac, ako miliardu dolárov, pričom dostal najvyššiu tržbu neanglického filmu všetkých čias. Ide o najbrutálnejšie zobrazenie umučenia Krista v kinematografii. Zároveň musel čeliť kritike kvôli možnému antisemitizmu.

Vtedajší pápež Ján Pavol II. po jeho zhliadnutí vraj o ňom povedal: “Je taký, ako sa to stalo.”, čo sa však neskôr ukázalo ako nepravdivá informácia, ktorá mala iba poslúžiť producentom na propagáciu diela. Pápež však v súlade so svojím názorom nikdy oficiálne stanovisko ku filmu nevydal, pretože každý má iné estetické normy.

 Obsadenie 
Jim CaviezelJežiš NazaretskýMaia MorgensternPanna MáriaMonica BellucciováMária MagdalénaHristo Naumov ShopovPilátMattia SbragiaKajfášRosalinda CelentanoSatanHristo JivkovJánFrancesco De VitoPeterLuca LionelloJudáš Iškariotský

 Referencie 

 Externé odkazy 



Kategória:Filmové drámy USA
Kategória:Filmy z 2004
Kategória:Filmy režírované Melom Gibsonom
Kategória:Filmy podľa názvu